Minstelønna er 1.000 kroner måneden. Nå kan det bli streik blant LO-organiserte idrettsutøvere

De står ikke akkurat oftest på barrikadene, men nå kan det bli streik både blant ishockeyspillere og håndballspillere.

helge@lomedia.no

Norske Idrettsutøveres Sentralorganisasjon (NISO) ønsker å heve minstelønnen for profesjonelle spillere til 4.000 kroner i måneden, det samme som gjelder for fotballspillere.

• Nå skal arbeidere som bygger anlegg til VM og OL få bedre beskyttelse

Kontaktet riksmekleren

Forhandlinger med motparten, arbeidsgiverorganisasjonen Abelia, har ikke ført fram. Mandag ble forhandlingene brutt etter åtte timer ved forhandlingsbordet

NISO-leder Joachim Walltin bekrefter overfor FriFagbevegelse.no at han har kontaktet riksmekleren for å få hjelp til enighet og at streikefaren har økt.

Det er kravet om minstelønn som har vært spesielt krevende i forhandlingene. Håndball- og ishockeyspillere har i dag en minstelønn på 1.000 kroner. Den vil altså NISO heve til 4 000 kroner.

Har 1.200 medlemmer

Walltin satt onsdag i møte hele dagen, men har uttalt følgende til NRK:

– Jeg tror ikke det er minstelønn som velter noen klubbøkonomi. Vi vil ha et klarere skille mellom amatør og proff og at klubbene kan ta inn spillere på amatørkontrakt dersom de ikke klarer minstelønningen.

NISO er et LO-forbund og har 1.200 medlemmer, som i hovedsak er lagspillere.

• Et av LOs minste forbund er også blant dem med størst vekst